《翰林侍讲林环崇璧远示手教书以复之》
清代·陈煇

玉堂远念旧交疏，遥寄南天一写书。自是多情怜久别，应题飞翰慰閒居。

雨中秋草迷山馆，天上春云覆石渠。不有故人频顾问，茂陵愁绝病相如。

作者简介：陈煇，字位炯，一字燎甫。福建长乐人。家贫好学，饬躬励行。性耿介不苟取，谦恭和易。身本巨族，时有联宗争斗事，独能约束族众，乡邻赖以辑睦。道光二十三年钦赐副榜。享寿八十九。